गौरतलब है कि 31 अक्टूबर को रन फॉर यूनिटी कार्यक्रम के तहत संगम विहार इलाके में रमेश बिधूड़ी और पूर्वांचल मोर्चा के पूर्व जिलाध्यक्ष चंदन चौधरी के समर्थकों के बीच जमकर मारपीट हुई थी। इस घटना के बाद बीजेपी में दो फाड़ का मामला तूल पकड़ने लगा। इस घटना के बाद पूर्वांचल मोर्चा के अध्यक्ष मनीष सिंह ने कहा कि वह अपने लोगों के साथ खड़े हैं, लेकिन यह घटना पूर्वांचल और गुर्जर के बीच की नहीं है। इसे पार्टी के कार्यकर्ताओं के बीच की ही लड़ाई माना जाना चाहिए।